1.  ปัจจัยความเสี่ยง

การประกอบธุรกิจ

1.  การพึ่งพาลูกค้ารายใหญ่

บริษัทประกอบธุรกิจในลักษณะผลิตสินค้าตามคำสั่งซื้อของลูกค้า
โดยส่วนใหญ่เป็นการผลิตชิ้นส่วนของฮาร์ดดิสก์ บริษัทมีลูกค้ารายใหญ่ 2 ราย
จึงเห็นได้ว่าบริษัทมีความเสี่ยงสูง ถ้าลูกค้าเปลี่ยนแปลงนโยบาย
โดยอาจจะผลิตเองหรือว่าจ้างบริษัทรับจ้างผลิตรายอื่น

บริษัทมีนโยบายการดำเนินธุรกิจเพื่อลดการพึ่งพิงลูกค้ารายใหญ่
โดยบริษัทสามารถรักษาสัดส่วนการสั่งซื้อลูกค้าทั้ง 2 ราย ให้อยู่ในปริมาณที่เท่า ๆ กัน
และยังมีเป้าหมายในการดำเนินธุรกิจเพื่อขยายฐานรายได้ไปยังอุตสาหกรรมอื่นๆ ในสัดส่วน 20 %
ภายในปี 2551 ได้แก่ อุตสาหกรรมยานยนต์ อุตสาหกรรมเครื่องมือแพทย์
และอุตสาหกรรมเครื่องใช้ไฟฟ้า เป็นต้น

1.2 การเปลี่ยนแปลงของเทคโนโลยี

ในระยะ 2 - 3 ปี ที่ผ่านมา ความต้องการในการใช้คอมพิวเตอร์แบบพกพามีแนวโน้มเพิ่มสูงขึ้น
โดยใน 3 - 5 ปี ข้างหน้า จะมีความต้องการฮาร์ดดิสก์ ขนาด 1 นิ้ว เพิ่มขึ้น
ซึ่งจะใช้ในคอมพิวเตอร์ มือถือ ปาล์ม เครื่องเล่น MP3 กล้องถ่ายรูปดิจิตอล หรือ Consumer
Product อื่นๆ ซึ่งคาดว่าจะมีความนิยมสูงขึ้นในอนาคต แต่ในช่วงปลายปี 2548
ความต้องการของตลาดเปลี่ยนไปทำให้ HDD ขนาด 1 นิ้ว ไม่ประสบความสำเร็จเท่าที่ควร
ความต้องการ HDD ขนาด 1.8 นิ้ว 2.5 นิ้ว และ 3.5 นิ้ว ยังเติบโตขึ้นอย่างต่อเนื่อง
โดยจะใช้เทคโนโลยีการผลิตที่ละเอียดขึ้นกว่าเดิม

บริษัทจึงได้ดำเนินการปรับปรุงเครื่องจักรเก่า และลงทุนซื้อเครื่องจักรใหม่เพิ่มเติม
เพื่อให้สามารถรองรับกับเทคโนโลยีที่เปลี่ยนไปได้
และได้มีการติดตามข่าวสารและข้อมูลการเปลี่ยนแปลงของเทคโนโลยีอย่างใกล้ชิดตลอดเวลา

3.  สินค้าทดแทน

หน่วยความจำประเภทอื่นๆ ที่มีขนาดเล็กกว่าฮาร์ดดิสก์ และสามารถเก็บข้อมูลได้ระดับหนึ่ง ได้แก่
Flash memory ที่กำลังเป็นที่นิยมมากขึ้น แต่มีข้อจำกัดในด้านหน่วยความจำ
และมีราคาต่อหน่วยความจำ (Price/gigabyte) ที่สูงกว่าฮาร์ดดิสก์มาก อย่างไรก็ตาม
แม้จะมีข่าวว่า Flash memory จะเข้ามาทดแทน HDD แต่ในความเป็นจริงแล้ว Flash memory
ขนาดเล็ก มีมาก่อน HDD 1 นิ้ว มานานแล้ว แต่ HDD
ได้มีการปรับปรุงเพื่อลดขนาดตัวเองให้เล็กลง เพื่อเข้าไปแย่งส่วนแบ่งของตลาด Flash memory

Flash memory มีการพัฒนาตัวเองเช่นกัน โดยเพิ่มความจุและลดราคาขายลง
เพื่อแย่งชิงส่วนแบ่งการตลาดคืนมา แต่ Flash memory ไม่สามารถขึ้นมาแข่งขันกับ HDD
ในขนาดที่ใหญ่ขึ้นได้ เนื่องจากคุณสมบัติในการทำงานและขนาดของโปรแกรมสนับสนุน
และหากพิจารณาด้านราคาเมื่อเทียบกับขนาดความจุต่อเม็กกะไบต์แล้ว Flash memory
จะยังคงมีราคาสูงกว่า HDD หลายสิบเท่า

4.  การแข่งขันกับผู้ผลิตอื่น

Minebea จะทำการผลิตชิ้นส่วน Pivot เองประมาณร้อยละ 86
ส่วนที่เหลือจะว่าจ้างให้บริษัทและผู้รับจ้างผลิตอื่นผลิต ซึ่งบริษัทเป็นผู้รับจ้างผลิต Pivot
รายใหญ่ที่สุดของ Minebea ประมาณร้อยละ 8 สำหรับผลิตภัณฑ์อื่น ๆ เช่น Hub Motor base
ลูกค้า (JVC และ SEIKO) ยังใช้นโยบายว่าจ้างผลิตเหมือนกับ Minebea
โดยบริษัทยังคงเป็นบริษัทรับจ้างผลิตรายใหญ่เช่นเดียวกัน

ลูกค้าจะเลิกจ้างผลิตหรือให้ผู้รับจ้างผลิตรายอื่นๆ ผลิตแทนจะมีน้อยมาก
เนื่องจากบริษัทและผู้รับจ้างผลิตรายอื่นๆ มีการรับงานเต็มกำลังการผลิตอยู่แล้ว
บริษัทและผู้รับจ้างผลิตในประเทศรายอื่นๆ จะมีการแข่งขันในด้านการขยายศักยภาพ
และกำลังการผลิตเพื่อรองรับความต้องการของลูกค้าที่เพิ่มขึ้น

ในธุรกิจนี้จะต้องมีการสร้าง Supply Chain ของแต่ละผู้ผลิต
และมีการขยายกำลังการผลิตตามตลาดที่เติบโตอย่างต่อเนื่อง
ทำให้ผู้ผลิตทุกรายพยายามรักษาสัดส่วนเดิมของตนที่มีอยู่กับผู้รับจ้างการผลิตไว้
และไม่ข้ามสายความสัมพันธ์กันระหว่างผู้ผลิต HDD และผู้รับจ้างการผลิต ดังนั้น
การแข่งขันกับผู้รับจ้างผลิตอื่นๆ จึงมีน้อย

5.  ลูกค้าย้ายฐานการผลิต

ลูกค้าอาจย้ายฐานการผลิตไปยังประเทศอื่นที่มีค่าแรงงานต่ำ เช่น ประเทศจีน ผู้ผลิต HDD
บางรายได้เคยย้ายฐานการผลิตบางส่วนไปผลิตในประเทศจีนแล้ว
แต่พบว่ามีปัญหาด้านคุณภาพของสินค้าเนื่องจากแรงงานขาดคุณภาพ
และไม่มีผู้ผลิตชิ้นส่วนสนับสนุนจากภายในประเทศจีนเอง
จึงจำต้องย้ายฐานการผลิตกลับเข้ามาผลิตในประทศไทยเช่นปัจจุบัน

จากการสนับสนุนของหน่วยงานต่างๆ ที่เกี่ยวข้องของประเทศไทย
โดยเฉพาะสำนักงานคณะกรรมการส่งเสริมการลงทุน (BOI)
ทำให้ปัจจุบันประเทศไทยเป็นผู้ผลิตอันดับ 1 ของโลก นำหน้าประเทศสิงคโปร์แล้ว ดังนั้น
ความเสี่ยงเนื่องจากการย้ายฐานการผลิตจึงไม่น่าจะเกิดขึ้น

การผลิต

6.  การจัดหาวัตถุดิบ

วัตถุดิบหลักในการผลิต ได้แก่ สแตนเลสแท่ง อะลูมิเนียมขึ้นรูป และทองเหลืองแท่ง
ในส่วนสแตนเลสแท่ง บริษัทจัดซื้อจากภายในประเทศและต่างประเทศ
ในส่วนอลูมิเนียมขึ้นรูปนั้นขึ้นอยู่กับชนิดของผลิตภัณฑ์ โดยเน้นการจัดหาจากภายในประเทศเป็นหลัก
สำหรับทองเหลืองแท่งบริษัทจัดซื้อจากต่างประเทศทั้งหมด
ในส่วนของราคาวัตถุดิบจะเปลี่ยนแปลงไปตามกลไกของตลาดโลก ที่ไม่สามารถควบคุมได้

บริษัทจึงได้มีการจัดระบบคลังสินค้า ให้มีการสำรองวัตถุดิบอย่างน้อย 1 เดือนล่วงหน้า
ส่วนการสั่งซื้อวัตถุดิบจะทำล่วงหน้าประมาณ 3 - 4 เดือน นอกจากนี้
บริษัทมีข้อตกลงกับผู้ผลิตเกี่ยวกับมาตรฐานของคุณภาพของวัตถุดิบที่สั่งซื้อ
หากมีวัตถุดิบที่คุณภาพไม่ตรงตามมาตรฐาน บริษัทสามารถส่งวัตถุดิบกลับ และรับค่าวัตถุดิบคืนได้
ผู้จำหน่ายวัตถุดิบยังต้องรับผิดชอบค่าใช้จ่ายในการจัดส่งคืนทั้งหมด
และหากบริษัทได้ตรวจพบปัญหาเรื่องคุณภาพของสินค้าหลังการผลิต
บริษัทยังสามารถเรียกร้องค่าใช้จ่ายที่เกิดขึ้นไปยังบริษัทผู้ผลิตวัตถุดิบได้

7.  คู่ค้ารายใหญ่

วัตถุดิบหลักของบริษัท คือ สแตนเลสแท่ง ซึ่งในปัจจุบันบริษัทได้ทำการสั่งซื้อวัตถุดิบจากคู่ค้า
(Supplier) รายใหญ่ 2 -3 ราย หาก Suppliers ไม่สามารถจัดส่งวัตถุดิบได้ตรงตามเวลา
บริษัทอาจประสบปัญหาในเรื่องการวางแผนการผลิต และความต่อเนื่องในการผลิต
อาจทำให้ต้องมีการเปลี่ยนใช้วัตถุดิบที่มีคุณสมบัติแตกต่างกัน
และปรับเปลี่ยนการทำงานของเครื่องจักร และ/หรืออุปกรณ์ที่ใช้ในการผลิตให้เหมาะสมกับวัตถุดิบนั้น
ๆ

บริษัทมีการตรวจสอบคุณภาพของวัตถุดิบ การจัดส่งวัตถุดิบ โดยมีการประเมินผลงานของคู่ค้าทุกปี
บริษัทจะมีการกระจายการสั่งซื้อไปยัง Supplier รายอื่นๆ
เพื่อเป็นการถ่วงดุลอำนาจการต่อรองในด้านคุณภาพและราคา
และบริษัทยังได้มีการกระจายตัวของสินค้าใหม่ ไม่ได้พึ่งวัตถุดิบชนิดสแตนเลสแท่งเพียงอย่างเดียว
ปัจจุบันปริมาณการสั่งซื้อสแตนเลสแท่งประมาณ 40% การสั่งซื้อทองเหลืองประมาณ 40%
การสั่งซื้ออลูมิเนียมประมาณ 10% และอื่นๆ อีกประมาณ 10 %

การเงิน

1.8 การเปลี่ยนแปลงของอัตราแลกเปลี่ยน

เนื่องจากสแตนเลสแท่ง ประมาณร้อยละ 80 และทองเหลืองแท่ง ร้อยละ 100
ต้องสั่งซื้อจากต่างประเทศ ทำให้บริษัทอาจประสบกับปัญหาต้นทุนที่ผันผวนตามอัตราแลกเปลี่ยน
เนื่องจากไม่ได้ทำสัญญาการป้องกันความเสี่ยงไว้เป็นการล่วงหน้า

บริษัทมีการบริหารความเสี่ยงจากอัตราแลกเปลี่ยน
ได้มีการตกลงกับผู้จำหน่ายโดยใช้อัตราแลกเปลี่ยนถัวเฉลี่ยในช่วง 3 เดือนที่ผ่านมา
เป็นฐานในการคำนวณราคาเป็นเงินบาท เพื่อช่วยลดความเสี่ยงในความผันผวนของอัตราแลกเปลี่ยน

การนำเข้าเครื่องจักรและวัตถุดิบส่วนใหญ่เป็นสกุลเงินเยนญี่ปุ่น
ในการดำเนินธุรกิจที่ผ่านมาบริษัทสามารถบริหารควบคุมความเสี่ยงจากอัตราแลกเปลี่ยนได้
จะมีผลกระทบจากอัตราแลกเปลี่ยนบ้างเล็กน้อย แต่ไม่มีนัยสำคัญ

การจัดการ

1.9 ผู้ถือหุ้นรายใหญ่มากกว่าร้อยละ 50

หุ้นของกลุ่มนายประพจน์ พลพิพัฒนพงศ์ และผู้บริหารมีประมาณร้อยละ 52.76
ทำให้ผู้ถือหุ้นกลุ่มดังกล่าวสามารถควบคุมมติที่ประชุมผู้ถือหุ้นได้เกือบทั้งหมด ยกเว้น
เรื่องที่กฎหมายหรือข้อบังคับของบริษัทที่กำหนดให้ได้รับคะแนนเสียง 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายย่อยอื่นๆ
อาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา

บริษัทได้มีการแต่งตั้งคณะกรรมการตรวจสอบเพื่อเข้าร่วมในการประชุมกรรมการเพื่อพิจารณาอนุมัติรายการต่าง
ๆ ก่อนนำเสนอต่อที่ประชุมผู้ถือหุ้น